CELEX: E2014P0011
Language: lv
Date: 2014-07-17 00:00:00
Title: EBTA Uzraudzības iestādes 2014. gada 17. jūlijā iesniegtā prasība pret Islandi (Lieta E-11/14)

25.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 334/31
            
         EBTA Uzraudzības iestādes 2014. gada 17. jūlijā iesniegtā prasība pret Islandi
   (Lieta E-11/14)
   (2014/C 334/12)
   EBTA Uzraudzības iestāde, ko pārstāv tās pārstāvji Markus Schneider un Janne Tysnes Kaasin, Rue Belliard 35, 1040 Brussels, Belgium, 2014. gada 17. jūlijā EBTA Tiesā iesniedza prasību pret Islandi.
   EBTA Uzraudzības iestāde pieprasa, lai EBTA Tiesa:
   
               1.
            
            
               pasludina, ka Islande, nepieņemot pasākumus un/vai uzreiz nepaziņojot EBTA Uzraudzības iestādei par pasākumiem, kas vajadzīgi, lai īstenotu Līguma par Eiropas Ekonomikas zonu XII pielikuma 2. punktā minēto Aktu (Eiropas Parlamenta un Padomes 2011. gada 16. novembra Direktīva 2011/7/ES par maksājumu kavējumu novēršanu komercdarījumos), kas pielāgots EEZ līgumam ar tā 1. protokolu, nav izpildījusi saistības saskaņā ar minētā Akta 12. pantu un EEZ līguma 7. pantu;
            
         
               2.
            
            
               piespriež Islandei segt šīs tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats:
   
               —
            
            
               Pieprasījums attiecas uz to, ka Islande līdz 2014. gada 18. februārim nav ievērojusi EBTA Uzraudzības iestādes 2013. gada 18. decembrī sniegto argumentēto atzinumu par to, ka minētā valsts nav ieviesusi savā tiesību sistēmā Eiropas Parlamenta un Padomes 2011. gada 16. novembra Direktīvu 2011/7/ES par maksājumu kavējumu novēršanu komercdarījumos (“Akts”), kas minēta Līguma par Eiropas Ekonomikas zonu XII pielikuma 2. punktā un pielāgota EEZ līgumam ar tā 1. protokolu.
            
         
               —
            
            
               EBTA Uzraudzības iestāde norāda, ka Islande nav izpildījusi saistības, kas tai paredzētas Akta 12. pantā un EEZ līguma 7. pantā, noteiktajā termiņā nepieņemot pasākumus un/vai nepaziņojot EBTA Uzraudzības iestādei par pasākumiem, kas vajadzīgi Akta īstenošanai.